Document ID: 31986R3890

*****
ΚΑΝΟΝΙΣΜΟΣ (ΕΟΚ) αριθ. 3890/86 ΤΗΣ ΕΠΙΤΡΟΠΗΣ
της 19ης Δεκεμβρίου 1986
που τροποποιεί τον κανονισμό (ΕΟΚ) αριθ. 637/86 που καθορίζει το επίπεδο των ποσοτικών περιορισμών κατά την εισαγωγή στην Πορτογαλία ορισμένων οπωροκηπευτικών με προέλευση τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 για τον καθορισμό των όρων που διέπουν τους ποσοτικούς περιορισμούς κατά την εισαγωγή στην Πορτογαλία ορισμένων γεωργικών προϊόντων προελεύσεως τρίτων χωρών που υπάγονται σε σταδιακή μετάβαση (1), και ιδίως το άρθρο 3 παράγραφος 1,
Εκτιμώντας:
ότι το άρθρο 280 της πράξης προσχώρησης προβλέπει ότι η Πορτογαλία μπορεί να διατηρήσει, μέχρι τις 31 Δεκεμβρίου 1995, ποσοτικούς περιορισμούς κατά την εισαγωγή με προέλευση τρίτες χώρες ορισμένων γεωργικών προϊόντων· ότι στα πλαίσια των λεπτομερειών που καθορίσθηκαν από τον κανονισμό (ΕΟΚ) αριθ. 3797/85, ο κανονισμός (ΕΟΚ) αριθ. 637/86 της Επιτροπής (2), καθόρισε κυρίως τους όγκους των αρχικών ποσοστώσεων που εφαρμόζονται κατά το 1986·
ότι μια αύξηση κατά 10 % αυτών των αρχικών ποσοστώσεων δεν θα προκαλέσει διαταραχές στην πορτογαλική αγορά· ότι πρέπει, κατά συνέπεια, μα καθοριστούν ανάλογα οι όγκοι των ποσοστώσεων για το 1987·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 637/86 τροποποιείται ως εξής:
1. Στο άρθρο 1, η παράγραφος 1 αντικαθίσταται από το ακόλουθο κείμενο:
«1. Οι όγκοι των ποσοστώσεων τους οποίους, κατ' εφαρμογή του άρθρου 280 της πράξης προσχώρησης, η Πορτογαλία μπορεί να εφαρμόσει κατά την εισαγωγή προϊόντων του τομέα των νωπών οπωροκηπευτικών προελεύσεως τρίτων χωρών καθορίζονται, για το έτος 1987, στο παράρτημα.»
Η παράγραφος 2 διαγράφεται.
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1986.

Labels: 3
17
18